Rikunarita-ORG/Wikinium huggingface dataset:
# 海因里希·希姆萊

希姆萊像
**海因里希·希姆萊** （德語 Heinrich Himmler），德意志慕尼黑人。生於西元一九〇〇年十月七日，卒於一九四五年五月廿三日。年廿三，入納粹黨。後希元首指立黨衛隊，擢全國領袖。一九三三年，納粹獨柄國，希姆萊先從戈林籌建蓋世太保於柏林，以訪緝中外陰私；而秩序、安全諸秘密警察繼設，希姆萊充警察總長。世界大戰起，納粹屠戮猶太民益酷焉。希姆萊請遍置集中營，屢興大獄，捕不附黨意者下集中營刑訊，拷死者不可數計，元首嘉其忠。累官海外德人事務、國家安全、內政部長，後備軍、上萊茵及維斯瓦河集團軍羣總司令；並與海德里希等同預情治，國安機務多親裁。一九四五年，德人將潰，蘇軍圍柏林。四月，元首偕其妻自戕於地堡。希姆萊遽聞變，奔布萊梅港欲亡命，為英軍所逮。五月廿三日，希姆萊仰藥卒，時年四十四，葬呂內堡。

## 親眷

* 父：約瑟夫·格布哈德·希姆萊
* 母：安娜·希姆萊
* 兄：格布哈德·路德維希·希姆萊
* 弟：恩斯特·赫爾曼·希姆萊
* 妻：瑪格麗特·希姆萊
* 女：古德龍·布爾維茨
	+ 婿：迪特爾·布爾維茨
* 外室：黑德維希·波特哈斯特（與希姆萊孕一子一女）

## 引據
# 共筆

共筆，技也。察專名，觀維基、維基媒體基金會。察大典，觀維基大典。
維基之行也，良賴眾志
**共筆**（英言wiki），又譯曰**維客**、**圍紀**、**駃記**，沃德·坎甯安創之。蓋以一介之網，合眾之力，共修典籍。其書結皆易，故能許眾同修之。

惟共筆實異於維基。維基者，大典之名也。

## 引據

|  |  |
| --- | --- |
|
 | 聲音動靜，具錄於**維基共享︰共筆** |